CELEX: 22012D0136
Language: lt
Date: 1342137600000
Title: 2012 m. liepos 13 d. EEE jungtinio komiteto sprendimas Nr. 136/2012, kuriuo iš dalies keičiamas EEE susitarimo ir XX priedas (Aplinka)

8.11.2012   
            
            
               LT
            
            
               Europos Sąjungos oficialusis leidinys
            
            
               L 309/17
            
         EEE JUNGTINIO KOMITETO SPRENDIMAS
   Nr. 136/2012
   2012 m. liepos 13 d.
   kuriuo iš dalies keičiamas EEE susitarimo ir XX priedas (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XX priedas buvo iš dalies pakeistas 2012 m. birželio 15 d. EEE jungtinio komiteto sprendimu Nr. 117/2012 (1);
            
         
               (2)
            
            
               į Susitarimą turi būti įtrauktas 2009 m. lapkričio 25 d. Europos Parlamento ir Tarybos reglamentas (EB) Nr. 1221/2009 dėl organizacijų savanoriško Bendrijos aplinkosaugos vadybos ir audito sistemos (EMAS) taikymo, panaikinantis Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (2);
            
         
               (3)
            
            
               Reglamentu (EB) Nr. 1221/2009 panaikinamas į Susitarimą įtrauktas Europos Parlamento ir Tarybos reglamentas (EB) Nr. 761/2001 (3) ir Komisijos sprendimai 2001/681/EB (4) bei 2006/193/EB (5), todėl jie turi būti iš Susitarimo išbraukti,
            
         PRIĖMĖ ŠĮ SPRENDIMĄ:
   1 straipsnis
   Susitarimo XX priedas iš dalies keičiamas taip:
   
               1.
            
            
               1ea punkto (Europos Parlamento ir Tarybos reglamentas (EB) Nr. 761/2001) tekstas pakeičiamas taip:
               „32009 R 1221: 2009 m. lapkričio 25 d. Europos Parlamento ir Tarybos reglamentas (EB) Nr. 1221/2009 dėl organizacijų savanoriško Bendrijos aplinkosaugos vadybos ir audito sistemos (EMAS) taikymo, panaikinantis Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL L 342, 2009 12 22, p. 1).“
            
         
               2.
            
            
               1eaa punkto (Komisijos sprendimas 2001/681/EB) ir 1eab punkto (Komisijos sprendimas 2006/193/EB) tekstas išbraukiamas.
            
         2 straipsnis
   
      Europos Sąjungos oficialiojo leidinio EEE priede skelbtinas Reglamento (EB) Nr. 1221/2009 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2012 m. liepos 14 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (6).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. liepos 13 d.
      
         
            EEE jungtinio komiteto vardu
         
         
            Pirmininkas
         
         Atle LEIKVOLL
      
   
   
      (1)  OL L 270, 2012 10 4, p. 40.
   
      (2)  OL L 342, 2009 12 22, p. 1.
   
      (3)  OL L 114, 2001 4 24, p. 1.
   
      (4)  OL L 247, 2001 9 17, p. 24.
   
      (5)  OL L 70, 2006 3 9, p. 63.
   
      (6)  Konstitucinių reikalavimų nenurodyta.